5.5

Vendar pa se lahko kot odstopanje od določb v odstavku 5.1 dovoli gibanje registriranih konjev v prosto območje pod naslednjimi pogoji: 5.5.1 Registrirani konji se lahko premestijo iz okužene cone, zaščitene cone ali nadzorovane cone v prosto območje pod naslednjimi pogoji: 5.5.1.1 Konj mora biti identificiran s potnim listom, v katerem so vpisane podrobnosti o cepljenju. 5.5.1.2 O gibanju konja mora uradni veterinar izdajatelj predhodno obvestiti odgovornega uradnega veterinarja v namembnem okrožju. 5.5.1.3 Konja mora spremljati spričevalo, ki je del potnega lista, in ga mora izdati uradni veterinar (uradni veterinar v pomenu iz člena 2(h) Direktive 90/426/EGS) na kraju porekla. ▼M3 5.5.1.4 V spričevalu mora biti navedeno, da: — je bil konj klinično pregledan v 48 urah pred odpremo in ni kazal nobenih kliničnih znakov bolezni, in — v zadnjih 15 dneh (koliko je mogoče ugotoviti) ni bil v stiku s kopitarji, obolelimi za nalezljivo ali kužno boleznijo, in — ne izvira z območja, kjer veljajo omejitve zaradi nalezljivih bolezni kopitarjev in ne prihaja z gospodarstva, za katerega veljajo veterinarske omejitve, in — ne prihaja z gospodarstva, kjer so imeli v zadnjih 60 dneh primer konje kuge, in, — če konj prihaja z območja pod nadzorom, da ga je — (i) bodisi cepil proti konjski kugi veterinar, ki je uporabil registrirano polivalentno cepivo, kakor ga je predpisal proizvajalec cepiva, najmanj 60 dni in ne več kot 24 mesece pred vstopom na neokuženo območje, ali (ii) da je bil konj uvožen z ozemlja države ali dela ozemlja, regionaliziranega v skladu s členom 13(2) Direktive 90/426/EGS, ki v skladu z zakonodajo Skupnosti velja za neokuženo s konjsko kugo, in da je bil prepeljan z letalom pod pogoji, zaščitenimi pred prenašalci bolezni, z letališča Johannesburgu na območje, neokuženo s konjsko kugo. ▼M3 5.5.1.5 Z odstopanjem od določb pete alinee točke 5.5.1.4 lahko pristojni organi v izjemnih primerih, določenih z nacionalno ali lokalno zakonodajo države izvoznice, izrecno dovolijo prevoz registriranega konja z okuženega, zaščitenega ali nadzorovanega območja na neokuženo območje pod naslednjimi pogoji: — konj se odpelje neposredno na karantensko postajo, ki je za tak namen dovoljena na neokuženem območju, — prevoz se opravi pod pogoji, zaščitenimi pred prenašalci bolezni, upoštevajoč dejavnike, ki zmanjšujejo tveganje, denimo letni čas ali del dneva, ko ni prenašalcev bolezni, uporaba repelentov, pokrivanje živali ali prisilno prezračevanje, — konj se za najmanj 40 dni izolira v karantenski postaji, zaščiteni pred prenašali bolezni, — v času izolacije je na vzorcu krvi, odvzetem v presledku med 21 in 30 dni dvakrat opravljen test za konjsko kugo v skladu s Prilogo D k Direktivi 90/426/EGS, pri čemer se drugi test opravil v 10 dneh pred sprostitvijo iz karantenske postaje, bodisi z negativnim izidom, če konj ni bil cepljen, bodisi brez dviga ravni protiteles, če je bil konj prej cepljen. ▼B 5.5.2 Vendar pa kot odstopanje od določb iz odstavka 5.5.1 pristojni veterinarski organi lahko dovolijo začasen vstop v prosto območje registriranemu konju iz izbranega gospodarstva v nadzorovani coni pod naslednjimi pogoji: 5.5.2.1 Konja spremlja potni list. Podrobnosti o cepljenju morajo biti vpisane v potni list. 5.5.2.2 Konj je označen na tak način, da je zagotovljeno enostavno preverjanje identitete in je tako vzpostavljena povezava med živaljo in potnim listom. 5.5.2.3 Potni list vsebuje dovoljenje. Dovoljenje se prekliče, če pogoji, pod katerimi je bilo izdano niso več izpolnjeni. 5.5.2.4 Konj se ne vrača iz območja, kjer veljajo veterinarske omejitve za bolezni, ki se prenašajo na kopitarje in ne prihaja iz gospodarstva pod veterinarskimi omejitvami. 5.5.2.5 Izbrano gospodarstvo v nadzorovani coni je vključeno v program spremljanja, ki je enak tistemu, ki se izvaja v prostem območju. 5.5.2.6 Konj se sprejme samo od dveh ur po sončnem vzhodu do dveh ur pred sončnim zahodom istega dne. 5.5.2.7 Konj je nastanjen ločeno od kopitarjev, ki nimajo enakega zdravstvenega statusa. 5.5.3 Vendar pa kot odstopanje od določb iz odstavka 5.5.1, pristojni veterinarski organi lahko registriranemu konju dovolijo ponoven vstop v gospodarstvo na prostem območju, po začasnem premiku v izbrana gospodarstva v nadzorovani coni pod naslednjimi pogoji: 5.5.3.1 Konja spremlja potni list. Podrobnosti o cepljenju morajo biti vpisane v potni list. 5.5.3.2 Potni list vsebuje dovoljenje. Dovoljenje se prekliče, če pogoji, pod katerimi je bilo izdano niso več izpolnjeni. 5.5.3.3 Konj se ne vrača iz območja, kjer veljajo veterinarske omejitve za bolezni, ki se prenašajo na kopitarje in ne prihaja iz gospodarstva pod veterinarskimi omejitvami. 5.5.3.4 Izbrano gospodarstvo v nadzorovani coni je vključeno v program spremljanja, ki je enak tistemu, ki se izvaja v prostem območju. 5.5.3.5 Konj se lahko premesti iz prostega območja v nadzorovano cono in nazaj le od dveh ur po sončnem vzhodu do dveh ur pred sončnim zahodom istega dne. 5.5.3.6 Konj je nastanjen ločeno od kopitarjev, ki nimajo enakega zdravstvenega statusa.